Slovenska kronika, 12.3.2018


Naslov: Le malo vlog za nadomestilo zaradi ograj na meji
Napoved za voditelja:

Zaradi slabega odziva lastnikov in uporabnikov zemljišč, na katerih je država v času begunske krize postavila rezilno ali panelno ograjo, je bil lani podaljšan rok, do katerega lahko lastniki zemljišč oddajajo vloge za odškodnino in to tako za  leti 2015 in 2016 in tudi za preteklo leto. V brežiški občini je bil odziv že lani zelo skromen, nič bolje pa ne kaže letos, saj se zaradi nizkih odškodnin lastniki raje ne odločajo oddati vloge. 

H1: Skromen odziv upravičencev za odškodnine zaradi postavitve ograje na meji
H2: V brežiški občini so lani odobrili 26 vlog, letos jih je doslej podanih le 15
H3: Upravičenci so slabo informirani, odškodnine so sramotno nizke
T- Iz Posavja GORAN ROVAN /

X- Snemalec in montažer Tomi Naglič /

Po nekaterih napovedih naj bi bilo v brežiški občini okoli dva tisoč upravičencev za izplačilo odškodnin zaradi postavitve žičnate ograje na meji. Lani je vlogo za oteženo rabo zemljišč oddalo le 29 upravičencev, od katerih so jo odobrili 26.
T- ALISON TEODOROVIČ /

X- Upravna enota Brežice /

»Za teh 26 upravičencev smo skupaj izplačali oziroma Ministrstvo za notranje zadeve izplačalo 5 tisoč evrov. Ta odškodnina znaša od 30 pa do nekaj 100 evrov.«
Tudi letos je odziv za vložitev teh vlog skromen. Rok za oddajo je resda 31. marec, vendar so doslej prejeli le 15 vlog, čeprav so upravičence k temu pozivale tako krajevne skupnosti kot brežiška občina. Odziv je skromen tudi v krajevni skupnosti Kapele, kjer imajo postavljene 7 km ograje.

T- IVAN UREK /

X- predsednik KS Kapele /

»In res ugotavljamo, da so kmetje zelo zelo slabo izkoristili to možnost, ki jo nudi država. Hkrati tisti, ki so pa to možnost izkoristili, so pa zelo nezadovoljni z višino prejetega denarja ali odškodnine.«
T- IVAN RADANOVIČ /
»Za dve leti smo dobil tam nekje po 80 evrov na leto. S tem normalno, da nismo zadovoljni, ker smo tulk  prikrajšani. Ne moremo praktično sploh do Sotle, ne moremo čistit tega. Včas smo tu vse kosil, zdej je tu vse taku zaraščeno, da praktično že več nimamo, nimamo več Sotle, ne.«
V krajevni skupnosti ugotavljajo, da bi bil že čas, da država ograjo, za katero niti ne skrbi, odstrani in da lastnikom zemljišč in krajanom omogočijo uporabo reke Sotle in njenih brežin tako kot nekoč.
